कई संगठनों के सदस्य बोले-केरल सरकार को जल्द से जल्द बर्खास्त किया जाए
शहीद मेजर संदीप शांकला चौक, सेक्टर 2 पर दिया धरना
सिटीरिपोर्टर | पंचकूला
लोकतंत्रबचाओ मंच, पंचकूला जिला ने बुधवार को शहीद मेजर संदीप शांकला चौक, सेक्टर 2 पर धरना दिया। यह धरना केरल में कुछ हिंदू संगठनों के प्रतिनिधियों की हुई हत्या के विरोध में हुआ। धरना सुबह 9.30 बजे शुरू होकर 11.30 बजे तक चला। इसके बाद डीसी गौरी पराशर जोशी को राष्ट्रपति के नाम ज्ञापन सौंपा गया। ज्ञापन में केरल की मार्क्सवादी कम्युनिस्ट पार्टी सरकार को जल्द से जल्द बर्खास्त करने की मांग की गई। इनमें आर्क समाज, जैन समाज, सिख समाज, आर्य निर्मात्री सभा, पंजाबी सभा, अग्रवाल सभा, सैनी सभा, रविदास सभा के अलावा भारत विकास परिषद, भारतीय योग संस्थान, भारत स्वाभिमान ट्रस्ट, जूनियर चेंबर इंटरनेशनल आदि सामाजिक संगठनों के पदाधिकारियों सदस्यों ने भाग लिया। लोकतंत्र बचाओ मंच के जिला संयोजक पीयूष जैन के मुताबिक केरल में सोची समझी साजिश के तहत हिंदू समाज पर हमले किए जा रहे हैं। इन हमलों को केरल सरकार का अंदरखाते समर्थन हासिल है। रिटायर ब्रिगेडियर बेअंत परमार ने कहा कि केरल में मार्क्सवाद की जड़ें उखड़नी शुरू हो गई हैं। इस वजह से निराशा में इस पार्टी के नेता दूसरी पार्टियों संगठनों के सदस्यों की वीभत्स हत्याएं हर रहे हैं। श्री माता मनसा देवी श्राइन बोर्ड के सचिव सतनारायण वर्मा ने कहा कि मार्क्सवादी नेता गरीब वंचित वर्ग की रक्षा करने का दावा करते रहे हैं लेकिन इन्होंने गरीब वर्ग के लोगों को भी नहीं बख्शा। धरने में रिटायर बीमा अधिकारी ईश्वर, व्यवसायी रमाकांत, नरेंद्र आहूजा, संघ प्रचारक विजय, कालका के सचिव पृथ्वीराज सीनियर एडवोकेट वीके वर्मा, एडवोकेट सुरिंदर ने अपने विचार रखे।
hin_Deva hin_Deva awa_Deva hin_Deva